Foto: Olympic.uz Malayziyaning Penang shahrida og‘ir atletika bo‘yicha yoshlar o‘rtasida o‘tkazilgan jahon chempionatida O‘zbekiston vakili Adhamjon Ergashev ikkita oltin va bitta kumush medalni qo‘lga kiritdi. A.Ergashev vazni 62 kilogrammgacha bo‘lgan atletlar o‘rtasidagi dast ko‘tarish bahsida 125 kilogramm shtangani o‘ziga bo‘ysindirib, oltin medalni qo‘lga kiritdi. Siltab ko‘tarishda 155 kilogramm natija bilan kumush medal sohibi bo‘ldi. Ikkikurash yakuniga ko‘ra 280 kilogramm natijani qayd etgan o‘zbekistonlik polvon birinchi o‘rinni qo‘lga kiritdi.